ઝાલાવાડમાં આવળ-બાવળના પ્રદેશ ગણાતા પાંચાળ પંથકની પાણીદાર પ્રજા પાણી વગર રઝળપાટ કરતી હતી ત્યારે પાણી પુરવઠો, ગ્રામ ગૃહ નિર્માણ અને પશુપાલન મંત્રી કુંવરજીભાઇ બાવળીયાની અધ્‍યક્ષતામાં ચોટીલા ખાતે પાણી પુરવઠા અને પશુપાલન વિભાગના અધિકારીઓની બેઠક યોજાઇ હતી. આ બેઠકમાં મંત્રી કુંવરજીભાઇ બાવળીયાએ જે વિસ્‍તારમાં પીવાના શુધ્‍ધ પાણીની મુશ્‍કેલી હોય તેવા વિસ્‍તારમાં તાત્‍કાલિક ધોરણે પાણી પુરવઠો પહોંચે તે પ્રકારની કામગીરી હાથ ધરવા પાણી પુરવઠા વિભાગના અધિકારીઓને ખાસ જણાવ્‍યું હતું.